kardosdrur/scandi-wiki huggingface dataset:
Regioner i England

England er siden 1994 inddelt i ni regioner, også kaldet Government Office Regions. Som del af NUTS-systemet er de ni regioner, sammen med Skotland, Wales, og Nordirland, på NUTS 1-niveau. Indtil Brexit fungerede regionerne som valgkredse til Europaparlamentet. Oprindeligt var der 10 regioner, men i 1998 blev Merseyside lagt ind under North West England.

Indtil 2011 havde hver region et afdelingskontor og nogen fastsatte institutioner. Regionen Greater London har siden 2000 været styret af the Greater London Authority, bestående af en borgmester og en folkevalgt forsamling. Tony Blairs regering ønskede at oprette folkevalgte regionsforsamlinger i resten af England, men efter en folkeafstemning i North East England sagde nej, blev yderligere folkeafstemninger aflyst.

Liste 

De ni regioner i England er listen nedenfor. Befolkningstal er fra midten af 2019, og arealtal er i kvadratkilometer. Data er fra the Office for National Statistics.

Forslaget om folkevalgte regionsforsamlinger 
Som en del af den samme proces som ledte til oprettelsen af egne nationalforsamlinger i Skotland, Wales og Nordirland blev det bestemt, at der skulle holdes folkeafstemninger i regionene om hvorvidt de ønskede at oprette folkevalgte regionsforsamlinger. Afstemning blev afholdt i North East England 4. november 2004, med en klar flertal imod oprettelse af et regionsråd. Andre afstemninger blev først udsat for at vurdere muligheden for at tage imod alle stemmer via post, og planlagte afstemninger i North West England og Yorkshire and the Humber blev siden aflyst.

Modstanden mod sådanne forsamlinger er først og fremmest kommet fra det Konservative Parti, men også mange i Labour har været svært skeptiske. Hovedargumentet mod ordningen er at i stedet for at flytte magt fra centralregeringen og ned i systemet vil de snarere flytte magt op i systemet fra grevskaberne (amterne).

Kritik af inddelingen 
Det er rettet kritik fra mange sider imod inddelingen, som i stor grad er baseret på en inddeling, som blev foretaget under 2. verdenskrig i forbindelse med organisering af civilforsvaret. Nogen konkrete ankepunkter er:

 North West England er strakt for langt; Cumbria hører mere naturlig hjemme i North East England,
 The East of England er for lidt homogen i forhold til geografien, fra moseområderne i East Anglia til London-forstæderne i Essex og Hertfordshire,
 South East England er for stor, både i areal og befolkningstal,
 South West England burde ikke omfatte Gloucestershire, men burde omfatte Hampshire og Berkshire.

Se også 
 Distrikter i England
 Grevskaber i England

Kilder 

Englands subnationale enheder
Povl Heinrich Riis-Knudsen

Povl Heinrich Riis-Knudsen (født 28. oktober 1949 i Aalborg) er en dansk førhen fremtrædende nationalsocialist og stifter af Danmarks Nationalsocialistiske Bevægelse, som han ledte i to årtier. Uddannet cand. mag. med hovedfag i tysk fra Aarhus Universitet og i mange år VUC-lærer i Nørresundby.

Liv og karriere 
Riis-Knudsen voksede op under fattige kår, efter at hans farfar havde bortødet en større formue og en herregård i Vendsyssel. Riis-Knudsens far var tidligere SS-officer. var allerede i skoletiden fascineret af det tredje rige og søgte kontakt med et "parti" ledet af Sven Salicath. Han var hovedmanden bag genrejsningen af den nationalsocialistiske bevægelse i Danmark i begyndelsen af 1970'erne, da han i 1970 stiftede Danmarks Nationalsocialistiske Bevægelse (DNSU) som afløser for Sven Salicaths hensygnende DNSAP. Ungdomsbevægelsen bestod til begynde med kun af ham selv og studiekammeraten Hans Christian Krog Pedersen. Først nogle år senere, kaldte de sig DNSB.

Riis-Knudsen trådte frem på den internationale scene, da amerikaneren Matt Koehl overtog ledelsen af The World Union of National Socialists (WUNS) og udså sig Riis-Knudsen som sin europæiske kontakt. Riis-Knudsen blev generalsekretær for WUNS. Efter kort tid mistede Riis-Knudsen dog sin position, da han var modstander af Koehls ambition om at skabe en religion baseret på nazismen. Riis-Knudsen koncentrerede sig derefter om sit forfatterskab og ledelsen af DNSB.

Riis-Knudsen var med til at give den nationalsocialistiske bevægelse i Danmark et teoretisk fundament med bogen "Nationalsocialisme: Det biologiske menneskesyn" fra 1987. Riis-Knudsen blev i 1991 smidt ud af DNSB efter at have forelsket sig i en kristen, palæstinensisk kvinde. Han mistede også sine tillidsposter i den internationale nazibevægelse og måtte afgive magten over de danske nazister til murerarbejdsmanden Jonni Hansen.

Riis-Knudsen drev i mange år dag forlaget Nordland Verlag fra Aalborg. I de senere år har han som ældre udgivet flere bøger med kritiske kommentarer til nutidens Danmark, senest "Revolutionære betragtninger" (2020). Han har også udgivet en erindringsbog, "Evigt ejes kun det tabte" (2019). [4]

Referencer

Eksterne henvisninger 
 Fak2'erens dokumentar De skjulte bånd (1993) (arkiveret af Frede Farmand)
 Povl H. Riis-Knudsen: Evigt ejes kun det tabte - barndoms- og ungdomserindringer i krigens skygge 1949-1970.

Nynazister
Politisk involverede personer fra Danmark
Virum Basketball Klub

Virum Basketball Klub er en dansk basketballklub, hjemmehørende i Virum i Lyngby-Taarbæk Kommune og med hjemmebane i Virumhallerne. Virums damehold spiller i 2011/12 i den næstbedste række 1. division, holdet rykkede ned fra den bedste liga, Dameligaen, efter sæsonen 2010/11. Herrerne spiller i 1. division.

Klubbens historie 
Virum Basketball Klub blev stiftet i 1957, under navnet Virum Statsskoles Basketball Klub, navngivet efter det dengang nyåbnede gymnasium, som i dag hedder Virum Gymnasium. Klubben fik sine første seniorhold i 1961 og i løbet af de følgende rykkede både dame- og herrehold op gennem rækkerne. I 1964 blev begge hold københavnsmestre, og for herrerne betød det oprykning til landets dengang bedste række, 1. division. I sæsonen 10/11 vandt klubbens Development-league hold guld og samme år nåede klubbens herre hold til semi-finalen i 1.Division.

Siden har Virum Basketball Klub oplevet op- og nedture med danmarksmesterskaber til både herrer og damer og nedrykning til lavere rækker for begge hold.

Klubbens resultater

Herrer 
 2 DM-guld
 3 pokalfinaledeltagelser uden sejre

Damer 
 1 DM-guld
 4 pokalmesterskaber

Spillertrupperne i 2007/08 sæsonen

Dametruppen

Herretruppen

Spillertrupperne i 2011/12 sæsonen

Dametruppen

Herretruppen

Ungdommen i klubben
Virum indførte, som de første, nanobasket, som er basket for 5-6 årige. Derudover har Virum Basket hold på både drenge og pige siden helt op til ungsenior årene. Mange af ungdomsholdene spiller i landets bedsterækker og får respektable placeringer i både sæsonturneringerne og i pokalturneringerne. På u-landsholdene kan man også finde virumspillere.

Ekstern kilde/henvisning 
 Virum Basketball Klubs officielle hjemmeside

Basketballklubber i Danmark
Basketball Klub
Etableret i 1957
South East England

South East England, også kendt på dansk som Sydøst-England, er en af de 9 regioner i England. Regionen er den befolkningsmæssigt største i England. Regionen består af 9 ceremonielle grevskaber, men er administrativt inddelt i 14 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. South East England havde 10 medlemmer i 2014.

Ceremonielle grevskaber 

 Berkshire
 Buckinghamshire
 East Sussex
 Hampshire
 Isle of Wight
 Kent
 Oxfordshire
 Surrey
 West Sussex

Administrativ inddeling

Enhedslige myndigheder 
Der er 7 enhedslige myndigheder i South East England:

 Brighton & Hove (ceremonielt en del af East Sussex)
 Buckinghamshire (ceremonielt en del af Buckinghamshire)
 Isle of Wight (dækker hele det ceremonielle Isle of Wight)
 Medway (ceremonielt en del af Kent)
 Milton Keynes (ceremonielt en del af Buckinghamshire)
 Portsmouth (ceremonielt en del af Hampshire)
 Southampton (ceremonielt en del af Hampshire)

Non-metropolitan counties 
Der er 7 non-metropolitan counties i South East England:

 East Sussex (dækker hele det ceremonielle East Sussex)
 Hampshire (dækker det ceremonielle Hampshire på nær Portsmouth og Southampton)
 Kent (dækker det ceremonielle Kent på nær Medway)
 Oxfordshire (dækker hele det ceremonielle Oxfordshire)
 Surrey (dækker hele det ceremonielle Surrey)
 West Sussex (dækker hele det ceremonielle West Sussex)

Desuden bliver Berkshire officielt kaldt et non-metropolitan county, men har ikke et county council (amtsråd) og er i stedet inddelt i 6 enhedslige myndigheder:

 Bracknell Forest
 Reading
 Slough
 West Berkshire
 Windsor & Maidenhead
 Wokingham
 

Englands regioner
Sydøstengland
Christopher Dodd

Christopher John Dodd (født 27. maj 1944 i Willimantic i Connecticut i USA) er en amerikansk politiker. Han har været senator fra Connecticut fra 1981 til 2011. Dodd erklærede den 11. januar 2007 sit kandidatur til præsidentvalget i 2008. Han tilhører Demokraterne. 
 
Christopher Dodd kommer fra irsk-amerikansk baggrund og er katolik. Hans forældre var senator Thomas Joseph Dodd og Grace Murphy Dodd. Hans bror, Thomas J. Dodd jr., er emeriteret professor fra School of Foreign Service ved Georgetown University, og har været amerikansk ambassadør til Uruguay og Costa Rica under præsident Bill Clinton.

Amerikanske demokratiske præsidentkandidater 2008
Medlemmer af Senatet i USA
Mike Gravel

Maurice Robert Gravel (født 13. maj 1930 i Springfield i Massachusetts i USA, død 26. juni 2021), bedre kendt som Mike Gravel, var en amerikansk senator fra Alaska for to valgperioder, fra 1969 til 1981. Han tilhørte Det demokratiske parti og var blandt de 11, der meldte deres kandidatur forud for det amerikanske præsidentvalg i 2008. Med under 1% tilslutning trak Gravel sig dog efter de første primærvalg. Han stillede op ved præsidentvalget i USA 2020 for Demokraterne, men suspenderede sin kampagne.

Gravel har fransk-canadisk familiebaggrund; han blev opdraget som katolik, men er ikke længere praktiserende. Gravel kom ind i den amerikanske hær i 1951 og gjorde tjeneste i dens kontraspionage til 1954, hvorefter han studerede økonomi ved Columbia University.

Referencer

Eksterne henvisninger 

Medlemmer af Senatet i USA
Amerikanske demokratiske præsidentkandidater 2008
Præsidentkandidater fra USA 2020
South West England

South West England, også kendt på dansk som Sydvest-England, er en af de 9 regioner i England. Regionen er den arealmæssigt største i England. South West England består af 7 ceremonielle grevskaber, men er administrativt inddelt i 15 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. South West England havde 6 medlemmer i 2014.

Kultur
South West England dækker området kendt som the West Country (en) og store dele af det historiske Wessex (men dog ikke Hampshire). Englands vestligste punkt, Crim Rock på Isles of Scilly, befinder sig i regionen. Ligeledes findes det vestligste punkt på det engelske fastland, Dr. Syntax's Head på Land's End i Cornwall, i regionen. Stonehenge ligger i grevskabet Wiltshire i regionen.

South West England kendes derudover blandt andet som oprindelsesstedet for cheddarosten samt stedet for afholdelsen af den årlige Glastonbury Festival, verdens største musikfestival.

Blandt lokale aviser i regionen kan nævnes Bath Chronicle, Bristol Evening Post, Western Daily Press, the Dorset Echo, the Exeter Express and Echo, og Western Morning News.

Ceremonielle grevskaber

Bristol
Cornwall
Devon
Dorset
Gloucestershire
Somerset
Wiltshire

Administrativ inddeling

Enhedslige myndigheder
Der er 13 enhedslige myndigheder i South West England:

Bath and North East Somerset (ceremonielt en del af Somerset)
Bournemouth, Christchurch and Poole (ceremonielt en del af Dorset)
Bristol (dækker hele det ceremonielle Bristol)
Cornwall (ceremonielt en del af Cornwall)
Dorset (ceremonielt en del af Dorset)
Isles of Scilly (ceremonielt en del af Cornwall)
North Somerset (ceremonielt en del af Somerset)
Plymouth (ceremonielt en del af Devon)
Somerset (ceremonielt en del af Somerset)
South Gloucestershire (ceremonielt en del af Gloucestershire)
Swindon (ceremonielt en del af Wiltshire)
Torbay (ceremonielt en del af Devon)
Wiltshire (ceremonielt en del af Wiltshire)

Non-metropolitan counties
Der er 2 non-metropolitan counties i South West England:

Devon (dækker det ceremonielle Devon på nær Plymouth og Torbay)
Gloucestershire (dækker det ceremonielle Gloucestershire på nær South Gloucestershire)

Englands regioner
Sydvestengland
West Midlands (region)

The West Midlands er en af de 9 regioner i England, der består af den vestlige del af den traditionelle Midlands-region. Regionen består af 6 ceremonielle grevskaber, men er administrativt inddelt i 8 forskellige områder.

Storbritannien som helhed havde 73 medlemmer af Europa-Parlamentet ved valget dertil i 2014. Disse medlemmer vælges i regionerne, hvor Nordirland, Skotland, Wales, og hver af de engelske regioner udgør valgkredse, på nær at det britiske oversøiske territorium Gibraltar er del af South West England-kredsen. The West Midlands havde 7 medlemmer i 2014.

Regionens hovedby er Birmingham, der er den næststørste by i England. Vest for Birmingham ligger the , der sammen med de større byer i Nordengland regnes for at være en af den industrielle revolutions fødesteder.

Ceremonielle grevskaber 
 Herefordshire
 Shropshire
 Staffordshire
 Warwickshire
 West Midlands
 Worcestershire

Administrativ inddeling

Enhedslige myndigheder 
Der er 4 enhedslige myndigheder i the West Midlands:

 Herefordshire (dækker hele det ceremonielle Herefordshire)
 Shropshire (ceremonielt en del af Shropshire)
 Stoke-on-Trent (ceremonielt en del af Staffordshire)
 Telford & Wrekin (ceremonielt en del af Shropshire)

Metropolitan county 
Der er 1 metropolitan county i the West Midlands:

 West Midlands (dækker hele det ceremonielle West Midlands)

Ligesom de andre metropolitan counties i England, har the West Midlands ikke haft et county council (amtsråd) siden 1986, hvor det blev afskaffet og dets metropolitan boroughs fik tilført grevskabets gamle opgaver. De 7 metropolitan boroughs i the West Midlands er:

 Birmingham
 Coventry
 Dudley
 Sandwell
 Solihull
 Walsall
 Wolverhampton

Non-metropolitan counties 
Der er tre non-metropolitan counties i the West Midlands:

 Staffordshire (dækker det ceremonielle Staffordshire på nær Stoke-on-Trent)
 Warwickshire (dækker hele det ceremonielle Warwickshire)
 Worcestershire (dækker hele det ceremonielle Worcestershire)

Englands regioner
Midtengland
Bill Richardson

William Blaine "Bill" Richardson (født 15. november 1947 i Pasadena i Californien i USA, død 1. september 2023) var en amerikansk politiker tilhørende Det demokratiske parti. Han var den 30. guvernør for delstaten New Mexico fra 2003 til 1. januar 2011, hvor han blev afløst af republikaneren Susana Martinez. 

Den 21. januar 2007 offentliggjorde han på en amerikansk fjernsynsstation at han agtede at oprette en undersøgelseskommission med det for øje at stille som kandidat ved præsidentvalgene i 2008.

Bill Richardson var (til trods for navnet) en såkaldt hispanic, en katolsk amerikaner med latinamerikansk baggrund. Hans mor, Maria Luisa Lopez-Collada, var fra Mexico. Hans far William Blaney/Blaine Richardson, havde også en delvis lignende baggrund, idet hans mor var fra Nicaragua.

Richardson har tidligere været kongresmand, USA's ambassadør til FN og energiminister under Bill Clinton. 

Sine barndomsår havde Bill Richardson i Mexico City, frem til han som 13-årig kom til Boston-området i Massachusetts. På de skoler han gik på blev han baseballspiller, til slut for Tufts University. Han var tæt ved at gøre sporten til en levevej, men en dårlig arm satte en stopper for det. Ved Tuftes studerede han fransk og politisk videnskab, og tog en grad ved universitetets skole for jura og diplomati. Han mødte sin hustru Barbara Flavin i Boston.

Eksterne henvisninger 

Personer fra Californien
Guvernører i New Mexico
Ministre fra USA
Amerikanske demokratiske præsidentkandidater 2008
Islam Karimov

Islam Abduganijevitj Karimov (, ; født 30. januar 1938 i Samarkand, Usbekiske SSR, Sovjetunionen, død 2. september 2016, Tasjkent, Usbekistan) var Usbekistans præsident siden 1991 til sin død. Han var første præsident i landet efter løsrivelsen fra Sovjetunionen.

Liv og karriere 
Karimov voksede op i Sovjetunionen på et hjem for forældreløse børn. Efter at have læst til ingeniør og økonom i Tasjkent blev han medlem af Sovjetunionens kommunistiske parti og blev partiets højeste repræsentant i Usbekistan i 1989. I 1990 blev han præsident for den dengang sovjetiske republik Usbekistan, hvilket indebar, at han også blev dens leder op til selvstændigheden i august 1991. 29. december samme år vandt han den selvstændige republiks første præsidentvalg med 86 % af stemmerne. 

Valget blev ikke anerkendt af omverdenen, der kritiserede valgkampen for at have været unfair, ligesom det blev påpeget at der blev snydt med optællingen af stemmerne. Uafhængige valgobservatører i Usbekistan anmeldte ved flere tilfælde uregelmæssigheder i forbindelse med valghandlinger i landet, ligesom det internationale samfund flere gange fremførte skarp kritik mod Karimovs manglende respekt for menneskerettigheder og trykkefrihed. Kritikken kom blandt andet fra Human Rights Watch. 

Karimov slog hårdt ned på al politisk opposition i landet, idet han konsekvent omtalte den som "islamisk ekstremisme". Han beordrede lederne af oppositionen fængslet eller sendt i eksil. Karimov forlængede flere gange sin egen embedsperiode som præsident, selv om det er i strid med landets forfatning, bl.a. ved en folkeafstemning i 1995. I januar 2000 blev der afholdt præsidentvalg, hvor Karimov fik over 90 % af stemmerne. Selv hans modkandidat sagde offentligt, at han havde stemt på Karimov. Som følge af en folkeafstemning i 2002 blev præsidentens embedsperiode forlænget fra fem til syv år. Ved præsidentvalget afholdt 23. december 2007 fik Karimov 88,1 % af stemmerne. Ved det seneste præsidentvalg i 2015 genvandt Islam Karimov igen posten med 90,39 % af stemmerne.

Privat var Karimov gift og har to døtre.

Æresbevisninger 
Islam Karimov blev den 1. oktober 2008 Kommandør af Storkorset af Trestjerneordenen.

Referencer

Eksterne henvisninger 
 Officiel biografi
 HRW Karimovs profil på Human Rights Watch

Usbekistans præsidenter
Kommandører af Storkorset af Trestjerneordenen
Personer fra Samarkand
Tom Vilsack

Thomas James Vilsack (født 13. december 1950 i Pittsburgh i Pennsylvania i USA) var guvernør for delstaten Iowa i USA til 11. januar 2007, og tilhører Demokraterne. Den 30. november 2006 erklærede han sit kandidatur til de amerikanske præsidentvalg i 2008, men trak sig den 23. februar 2007. 

Tom Vilsack blev forældreløs ved fødselen og havnede i et katolsk børnehjem. I 1951 blev han adopteret af Bud og Dolly Vilsack, som opdragede ham som katolik. Adoptivfaren var ejendomsmægler og forsikringsagent, adoptivmoren hjemmegående husmor. Hans uddannelse var delvis i hjembyen, og delvis i delstaten New York. Han fik juridisk doktorgrad ved Albany Law School i 1975. Han og hans kone Ann Christine "Christie" Bell flyttede så til Mount Pleasant i Iowa, hvor hun kom fra, og der begyndte han i sin svigerfars advokatfirma. Tom og Christie Vilsack har to sønner.

Eksterne henvisninger 

Personer fra Pittsburgh
Guvernører i Iowa
Borgmestre fra USA
Amerikanske demokratiske præsidentkandidater 2008
Personer som er eller var forældreløse
Step Up

Step Up er en amerikansk dansefilm fra 2006 instrueret af Anne Fletcher med Channing Tatum og Jenna Dewan i hovedrollerne.

Handling 

Handlingen udspiller sig i Baltimore, hvor uromageren og gadedanseren Tyler Gage bor med sin plejefamilie. Hans bedste venner er Mac Carter og dennes lillebror, Skinny. Sammen går de til fester og stjæler biler rundt omkring i nabolaget. En aften, efter at være blevet smidt ud fra en fest, bryder de tre ind på Maryland School of Arts og begår hærværk. Tyler forhindrer at hans to venner bliver fanget, men må se sig selv arresteret. Hans straf lyder på 200 timers samfundstjeneste på skolen, hvor han begik hærværk. Her bliver han sat til at hjælpe skolens pedel med rengøring og oprydning. Men en eftermiddag ser den studerende balletdanserinde Nora Clark tilfældigvis Tyler danse på parkeringspladsen. Da hendes dansepartner bliver skadet, tilbyder Tyler sin hjælp, som hun modvilligt tager imod. Igennem dansen får Tyler ikke kun nye venner i Nora, Miles og Lucy, men også nye ambitioner om at blive andet end en rebelsk social taber.

Medvirkende 
 Channing Tatum som Tyler Gage
 Jenna Dewan som Nora Clark
 Mario som Miles Darby
 Drew Sidora som Lucille "Lucy" Avila
 Damaine Radcliff som Mac Carter
 De'Shawn Washington som Skinny Carter
 Alyson Stoner som Camille Gage
 Rachel Griffiths som Director Gordon
 Josh Henderson som Brett Dolan
 Tim Lacatena som Andrew

Diverse 
 Channing Tatum og Jenna Dewan vandt en Teen Choice Award for bedste dans på film. Channing Tatum var også nomineret som bedste skuespiller i en dramafilm, men vandt dog ikke.
 Den britiske singer/songwriter Jamie Scott fra bandet Jamie Scott & The Town medvirker kort med en optræden og nogle få replikker, som kæreste til Drew Sidoras rolle.

Soundtrack 
 Young Joc feat. 3LW – 'Bout it
 Ciara feat. Chamillionaire – Get up
 Sean Paul feat. Keyshia Cole – (When you gonna) Give it up to me
 Petey Pablo – Show me the money
 Kelis – 80's joint
 Samantha Jade – Step up
 Chris Brown – Say Goodbye (audio clip)
 Anthony Hamilton – Dear Life
 Drew Sidora feat. Mario – For the love
 Clipse feat. Re-Up Gang og Roscoe P. Goldchain – Ain't cha
 Youngbloodz – I'mma shine
 Dolla – Feelin' myself
 Drew Sidora – 'Til the dawn
 Deep Side – Lovely
 Gina Rene – U must be
 Jamie Scott – Made

Fortsættelser 
Filmen blev efterfulgt af fire efterfølgere: Step Up 2: The Streets (2008), Step Up 3D (2010), Step Up Revolution (2012) og Step Up All In (2014).

Referencer

Eksterne henvisninger

 
 

Amerikanske film fra 2006
Dansefilm fra USA
Dramafilm fra USA